แรงซื้อ “บลูชิพ” ดัน SET ปิดบวก 3 จุด เล็งสงครามยูเครนใกล้ยุติ 
SET ปิดบวก 3 จุด ตามตปท. รับแรงซื้อ "บลูชิพ" เล็งสงครามยูเครนใกล้ยุติ หลังยูเครนมีท่าทียอมรับเงื่อนไขสำคัญของรัสเซีย
SET ปิดบวก 3 จุด ตามตปท. รับแรงซื้อ "บลูชิพ" เล็งสงครามยูเครนใกล้ยุติ หลังยูเครนมีท่าทียอมรับเงื่อนไขสำคัญของรัสเซีย
10 มี.ค. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นวันนี้แกว่งตัวอิงแดนบวก เป็นไปตามตลาดหุ้นอื่นในภูมิภาคเอเชีย โดยเฉพาะช่วงภาคเช้า จากความหวังสงครามระหว่างรัสเซียและยูเครนจะยุติลงได้ หลังยูเครนมีท่าทียอมรับเงื่อนไขสำคัญของรัสเซีย
อย่างไรก็ตาม ช่วงบ่ายมีแรงขายทำกำไรออกมามากขึ้น โดยได้รับแรงกดดันจากความไม่แน่นอนของการเจรจาระหว่างรัสเซียและยูเครน และตลาดหุ้นยุโรปที่เปิดมาปรับตัวลงไปราว 1%
สำหรับแนวโน้มการลงทุนวันพรุ่งนี้คาดว่า ตลาดฯน่าจะยังแกว่งไซด์เวย์ ขึ้นกับผลของการเจรจาระหว่างรัสเซียและยูเครนว่าจะออกมาในทิศทางใด ขณะที่นักลงทุนจับตาดูการประชุมของธนาคารกลางสหรัฐ (เฟด) ในสัปดาห์หน้าคาดว่าจะมีการปรับขึ้นอัตราดอกเบี้ย
ทั้งนี้ให้แนวรับไว้ที่ 1,630-1,640 จุด และแนวรับที่ 1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 6,759.46 ล้านบาท ปิดที่ 146.50 บาท เพิ่มขึ้น 0.50 บาท
KBANK มูลค่าการซื้อขาย 5,886.10 ล้านบาท ปิดที่ 157.00 บาท ลดลง 2.50 บาท
BANPU มูลค่าการซื้อขาย 4,172.43 ล้านบาท ปิดที่ 11.30 บาท ลดลง 0.40 บาท
TOP มูลค่าการซื้อขาย 2,588.84 ล้านบาท ปิดที่ 52.75 บาท เพิ่มขึ้น 2.50 บาท
PTT มูลค่าการซื้อขาย 2,491.71 ล้านบาท ปิดที่ 38.75 บาท ราคาไม่เปลี่ยนแปลง